**– MODERNÝ SLOVENSKÝ NÁROD**

**1. Slovenské národné hnutie**

2. polovica 18. storočia

**Osvietenstvo** – charakterizujeme ako vek rozumu, v spoločnosti silnela potreba vzdelávať a kultivovať ľud. Toto obdobie nahradilo v 1. polovici 19. storočia obdobie **romantizmu**. prejavovalo sa citovými a vnútornými postojmi ľudí.

Počas týchto dvoch období sa rozvíjalo **slovenské národné hnutie** – proces utvárania modernej podoby národa.

Od konca 18. storočia sa v celej Európe diskutovalo o **národoch**. Na základe toho vzrastalo **národné povedomie** – presvedčenie, že človek je prirodzeným členom národa, do ktorého sa narodí alebo ktorého jazykom hovorí.

Bola nastolená otázka, čo je to **národ**. Učenci tohto obdobia za hlavné znaky národa považujú:

* ľudovú kultúru (folklór)
* národné zvyky
* obyčaje
* jazyk

Habsburská monarchia bola mnohonárodnostným štátom. Žili tam rôzne etniká – Slováci, Česi, Chorváti, Srbi, Rusíni, Slovinci. Dominantné postavenie mali Nemci a Maďari.

Slováci používali rôzne nárečia, rozdeľoval ich aj bohoslužobný jazyk. Katolíci používali angličtinu a evanjelici biblickú češtinu → cesta k zjednocovaniu jazyka.

**Tri generácie slovenských národovcov**

Najvplyvnejšie osobnosti, ktoré ovplyvnili Národné hnutie, boli:

* Anton Bernolák – katolícky učenec
* Ján Kollár evanjelickí vzdelanci
* Ľudovít Štúr

 3 fázy slovenského národného hnutia – navzájom sa prelínali:

**1. fáza (generácia)**

* 1780 – 1820
* osvietenská
* zakladanie spolkov a spoločností, vzdelávanie a osveta
* Bernolák, katolícki vzdelanci, Bernolákovci

**2. fáza (generácia)**

* 1820 – 1835
* rozvíjanie spolupráce s inými slovanskými národmi
* básnik Ján Kollár a vedec Pavol Jozef Šafárik

**3. fáza**

* 1835 – 1848
* Štúrovci – Ľudovít Štúr
* kultúrne a politické práva, spisovný jazyk

**2. Anton Bernolák – na ceste k slovenčine**

Osvietenské myšlienky hlásali najmä katolícki kňazi. Dôraz kládli na históriu, najmä obdobie Veľkej Moravy a význam posolstva Cyrila a Metoda.

**Strediská národných kultúrnych aktivít** – Bratislava a Trnava.

**Škola pre katolíckych kňazov** (založil cisár Jozef II.) – **Generálny seminár**, kde študoval aj Anton Bernolák.

**1783**

* neúspešný pokus o uzákonenie spisovnej slovenčiny, **J. I. Bajza – René mládenca príhody a skúsenosti**
* začali vychádzať **Prešporské noviny** v slovakizovanej češtine

**1787**

* Anton Bernolák **kodifikoval spisovnú slovenčinu** so spolupracovníkmi
* diela:
	+ Jazykovednokritická rozprava o slovenských písmenách
	+ Slovenská gramatika
	+ Etymológia slovenských slov – o tvorení slov
	+ Slowár Slovenský Česko-Laťinsko-Ňemecko-Uherský

Bernolákovská gramatika → **fonetický princíp** → píš ako počuješ

**Slovenské učené tovarišstvo**

* založili Bernolákovci v Trnave v roku **1792**
* spolok, ktorý mal v novom jazyku **vydávať knihy, zvyšovať vzdelanosť, kultivovať ľud**
* malo vyše 400 členov
* činnosť usmerňoval **A. Bernolák a J. Fándly** (dielo Zelinkár)
* najvýznamnejší a najväčší spolok bernolákovcov
* začiatkom 19. storočia zaniklo, k čomu prispela aj nepriaznivá spoločenská atmosféra v monarchií spôsobená prísnym politickým režimom cisára Františka.

**Význam bernolákovcov**

* **slovenčina** bola prijateľná katolíkmi, evanjelici naďalej písali biblickou češtinou, **Slovákov v spoločnom jazyku nezjednotila**
* Bernolákovci považovali Slovákov za samostatný národ - vytvorili priaznivé podmienky pre ucelenejší a organizovanejší národný pohyb v nasledujúcom období.

**3. Slovanská vzájomnosť**

**Začiatkom 19. storočia:**

* snaha maďarských politikov o zmenu mnohonárodného Uhorska na jednonárodnú krajinu
* každý mal ovládať maďarčinu a hlásiť sa k maďarskej národnosti
* mnoho ľudí sa pomaďarčilo očakávajúc zmeny v spoločenskom živote

**Maďarizácia** prinútila katolíckych a evanjelických vzdelancov **spolupracovať**.

Evanjelickí vzdelanci považovali Slovákov za súčasť ČS kmeňa.

**Spoločné ciele -** zvýšenie kultúry a vzdelanosti**,** dôraz na históriu Slovanov a Veľkej Moravy

Založenie spolkov – **Almanach Zora** – v bernolákovskej slovenčine a biblickej češtine.

Najvýznamnejší básnik bernolákovského hnutia **Ján Hollý,** napísal diela Svätopluk a Cyrilo-Metodiáda. Bol katolícky kňaz, oslepol pri požiare fary.

**2. fáza národného hnutia**

* centrá – mestá pri Dunaji – Budín (Buda) a Pešť
* rozvíjanie vzťahov podporovala skupina katolíckeho učenca **Martina Hanuljaka**.
* v Pešti pôsobil evanjelický kňaz **Ján Kollár**
	+ spolupracoval s katolíkmi
	+ podporoval ideu slovanskej vzájomnosti (vzťahov medzi všetkými Slovanmi)
	+ básnická skladba **Slávy dcéra**
	+ spis o **Literárnej vzájomnosti medzi kmeňmi a nárečiami slovanskými**
* **P. J. Šafárik**
	+ vedec
	+ zaoberal sa archeológiu a dejinami, literatúrou a kultúrou Slovanov
* myšlienky o slovanskej jednote sa rýchlo šírili
* Maďari i Rakúšania považovali ideu slovanskej vzájomnosti nebezpečnú pre celistvosť monarchie a začali stúpencov prenasledovať.

**4. Štúrovská generácia** – 3. fáza slovenského národného hnutia

* od 30. rokov 19. storočia – ***ohnisko Slovenského národného hnutia – Evanjelické lýceum v Bratislave.***
* Mladí študenti študovali dejiny a jazyky. Podporovali literárnu tvorbu v materinskom jazyku, nadväzovali spoluprácu so Slovanmi.
* Vynikal **Ľudovít Štúr** (\* 1815 v Uhrovci - † 1856 v Modre)
	+ jeho stúpenci sa nazývali ***ŠTÚROVCI***
	+ bol výborný študent, neskôr i učiteľ
* V tomto období v Uhorsku zosilnela **maďarizácia** - na čele ***Lajos Kossuth –*** princíp „jedna reč - jeden národ.
* Maďarská vrchnosť nedovolila Štúrovi prednášať na lýceu → protest žiakov → na jar 1844 odchod z Bratislavy do Levoče → sprevádzalo ich spievanie piesne **Nad Tatrou sa blýska – autor Janko Matuška.**
* **r. 1843 – Ľ. Štúr, J.M. Hurban a M.M.Hodža** sa dohodli na fare v Hlbokom o vytvorení nového spisovného jazyka na základe stredoslovenského nárečia.

**Štúr**

* **v roku 1845** vydal dielo, ktorým vysvetľuje potrebu nového jazyka – **Nárečie slovenské alebo potreba písania v tomto nárečí.**
* **Náuka reči slovenskej –** gramatické pravidlá slovenčiny
* **1844 –** štúrovci založili spolok **Tatrín –** podpora vzdelanosti a šírenie novej slovenčiny.
* **1845 Slovenské národné noviny –** vychádzali 2x v týždni, mali literárnu prílohu Orol Tatranský.
* **1847 –** poslanec do Uhorského snemu

**Štúrovci** podporovali vzdelanosť – zakladanie nedeľných škôl, kultúrnych a hospodárskych spolkov.

**Bernolákovci** súhlasili s používaním štúrovskej slovenčiny, Slováci používali 3 jazyky.

**1851-1852 – reforma slovenského jazyka – Martin Hattala**

 fonetický pravopis → etymologický princíp (písanie Y)

**5. Slováci a revolučný rok 1848/49**

**1847** - Bratislava ožila

* začalo snemové obdobie, Štúr ako poslanec sa zasadzoval za demokratické i národné práva v Uhorsku, oslobodenie poddaných, výučbu v materinskom jazyku v ľudových školách

**február 1848** – revolúcia v Paríži za rozšírenie slobôd a občianskych práv

**marec** – **Viedeň a Pešť** – odstránenie poddanstva a občianske práva

 V Uhorsku aj národné práva pre Maďarov

 Uhorský snem prijal zákon o rovnosti obyvateľov pred zákonom o zrušení poddanstva.

**11. mája 1848 – Žiadosti slovenského národa v Liptovskom sv. Mikuláši**

* politický program Slovákov sformuloval Štúr, Hurban, Hodža
* zrovnoprávnenie všetkých národov v Uhorsku
* slovenčina ako úradný jazyk a vlastný snem
* uhorská vláda vydala zatykač na Štúra, Hurbana, Hodžu → utiekli do Prahy

**jún 1848 – Slovanský zjazd**

* zhromaždenie Slovanov
* predseda – František Palacký
* Spoluorganizátorom bol Štúr, ktorý dúfal, že Slovania sa dohodnú na spoločnom postupe za národné práva
* rokovania prerušila revolúcia v Prahe, Štúr, Hurban a Hodža sa presunuli do Viedne.

Slováci s podporou Čechov, Chorvátov a Srbov vytvorili **dobrovoľnícke vojsko**.

**September 1848** – vo Viedni bola založená **Slovenská národná rada (SNR)**

* prvý nezávislý politický orgán v dejinách Slovákov
* vyhlásila odtrhnutie Slovákov od Uhorska
* vyzvala Slovákov do boja za národné práva
* najvyšší predstavitelia Štúr, Hurban, Hodža

**marec 1849** – prosbopis panovníkov Františkovi Jozefovi I. – žiadosť, aby Slovenské územie bolo vyčlenené z Uhorska a podliehalo Rakúsku.

**august 1849 – bitka pri Világosi** – spojené ruské a rakúske vojská porazili maďarských revolucionárov.

**6. Od memoranda k Matici slovenskej**

**1849 – 1859** – obdobie zvané **neoabsolutizmus** – neslobodnejší režim, ako pred revolúciou

* polícia sledovala všetkých aktívne zapojených do revolúcie
* etniká sa prihlásili o národné práva

Slovenskí politickí predstavitelia sa pokúšali uspieť vo voľbách do uhorského snemu – nevydarené

**6. – 7. júna 1861** – celonárodné zhromaždenie do **Turčianskeho sv. Martina** – prijalo a schválilo **Memorandum slovenského národa**

* politický program
* Slováci požadovali **národné a politické práva**
* návrh – vytvoriť autonómiu pre územie Slovenska – **Hornouhorské slovenské Okolie**
* **slovenčina** ako úradný jazyk v slovenských stoliciach
* **vlastný snem a slovenské školy**
* hovorilo sa aj o vytvorení **Matice Slovenskej**
* memorandum predložili Uhorskému snemu

**Štefan Marko Daxner** – spolupracoval na tvorbe Žiadostí slovenského národa a vypracoval Memorandum slovenského národa.

**Tri slovenské gymnázia a Matica slovenská**

* panovník nepovolil autonómiu
* **1862 – 1869** – **otvorené 3 gymnázia**, kde bola vyučovacím jazykom **slovenčina**:
	+ Veľká Revúca
	+ Turčiansky sv. Martin
	+ Kláštor pod Znievom
* finančné zbierky – pri dostatočnej sume

**4.8.1863** – založená **Matica slovenská v Turčianskom sv. Martine** pri príležitosti osláv 1000 výročia príchodu Cyrila a Metoda na Veľkú Moravu.

**Matica slovenská**

* rozvoj duchovného života Slovákov
* podporovala kultúru, vzdelanosť a literatúru, umenie i vedu
* vydávala knihy a učebnice
* základ inštitúcií – knižnice, múzeá, archívy
* predseda **Štefan Moyzes**
* podpredseda **Karol Kuzmány**

**Činnosť gymnázií a Matice slovenskej** → oživenie spolupráce a aktivít vzdelancov

**1875** - Matica a Gymnáziá zrušené uhorskou vládou.